બીજી તરફ શહેરના શાસકોએ અપનાબજાર-ભદ્રથી ત્રણ દરવાજાથી ગાંધીરોડ થઇને કાલુપુર સુધી એએમટીએસની મિની બસ દોડાવવાની જાહેરાત કરી છે. શાસકપક્ષની આ જાહેરાતના પગલે મ્યુનિ. અધિકારીઓ દોડતા થઇ ગયા છે. મધ્ય ઝોનના એસ્ટેટ વિભાગ દ્વારા કારંજ પોલીસ સ્ટેશન પાસેથી ભદ્ર પ્લાઝા પરિસરના રોડ પરના પાથરણાંવાળાનાં દબાણોને ખસેડવા માટેનો પોલીસ બંદોબસ્ત મગાવાયો છે. મધ્ય ઝોનનાં ટોચનાં સૂત્રો કહે છે, અત્યારે ભલે પાથરણાંવાળાનો કેસ કોર્ટમાં ચાલી રહ્યો છે પરંતુ મિની બસનો અવરજવર માટે રોડ પરનાં દબાણને ખસેડવા સામે કોઇ કાયદાકીય પ્રશ્ન ઉપસ્થિત થતો નથી. પોલીસ તંત્રની મદદ મળતાંની સાથે તંત્રની દબાણની ગાડીઓ સહિત કાફલો દબાણ હટાવીને મિની બસની અવરજવરને સરળ બનાવશે.